Document ID: /roh_data/filtered/swiss_laws_in_ROHinterleaved.jsonl.gz/32519

This text was translated from IT into Rumantsch Grischun.

Le commissioni extraparlamentari constano di regola di 15 membri al massimo. Considerati i loro compiti, nelle commissioni devono essere rappresentati in modo equilibrato i due sessi, le lingue, le regioni, i gruppi d’età e i gruppi d’interesse. I dipendenti dell’Amministrazione federale possono essere nominati membri di una commissione soltanto in singoli casi motivati.

Las cumissiuns extraparlamentaras dastgan per regla sa cumponer da maximalmain 15 commembers. Resguardond lur incumbensas ston las duas schlattainas, las linguas, las regiuns, las gruppas da vegliadetgna e las gruppas d’interess esser represchentadas en moda equilibrada en las cumissiuns extraparlamentaras. Commembers da l’administraziun federala dastgan vegnir elegids mo en cas singuls motivads sco commembers d’ina cumissiun extraparlamentara.